***İstanbul Wildcats*** (*azərb.* İstanbul vəhşi pişikləri‎) və ya sponsorluq razılaşmasına əsasən ***DenizBank İstanbul Wildcats*** – 2006-cı ildə İstanbulda qurulmuş Türkiyə kiberidman klubu. Türkiyənin ilk kiberidman klubudur. 2019-cu ilin aprelinə qədər ***HWA Gaming*** adı ilə çıxış etmişdir.

Hazırda "League of Legends", "Starcraft", "Counter-Strike Go", "Apex Legends" və "Fortnite" komandalarına malikdir. Anadolu parsı klubun talismanıdır.

*League of Legends*
-------------------

Klub 2013-cü ildə "HWA Gaming" adı ilə Türkiyə Çempionluq Liqasında mübarizə aparmağa başlamışdır. 2013-cü ilin həm qış, həm yaz, həm də yay splitlərində finalda *"Dark Passage"* klubuna uduzaraq ikinci yeri tutmuşdur. 2014-cü ilin qış splitində yenə *"Dark Passage"* klubuna məğlub olaraq ikinciliklə kifayətlənmişdirlər.

2015-ci ildə Türkiyə Çempionluq Liqası yeni sistemə keçmişdir. Klub həm qış, həm də yay splitlərində yarımfinalda məğlub olaraq mübarizəni dayandırmışdır. 2016-cı ilin yay splitində komanda növbəti dəfə yarımfinalda məğlub olaraq heç bir uğur qazanmamışdır. 2017 mövsümündə isə komanda ümumumiyyətlə 1/4 finalda məğlub olmuşdur. 2018 və 2019 mövsümlərində liqada 7-ci və 8-ci yerləri tutmuş, pley-offa çıxa bilməyərək ən pis mövsümlərini keçirmişdirlər.

2019-cu ildə klub adını *"İstanbul Wildcats"* olaraq dəyişdirmişdir. 2020 mövsümündə klub yaxşı nəticə göstərib qış splitinin finalına çıxmış, lakin *"Fenerbahçe"* klubuna 0–3 məğlub olaraq çempion ola bilməmişdir. Həmin mövsümün yay splitində normal liqanı 1-ci yerdə bitirsələr də, yarımfinalda məğlub olmuşdurlar.

2021 mövsümündə klub ilk böyük uğurlarını qazanmağa başlamışdır. Onlar qış splitinin normal liqasını 2-ci yerdə tamamlamış, finalda *"Fenerbahçe"* klubunu 3–1 məğlub edərək ilk dəfə Türkiyə çempionu olmuşdurlar. Nəticədə, ilk dəfə MSI turnirində çıxış etməyə haqq qazanmışdırlar. *"MAD Lions"*, *"PSG Talon"* və *"paiN Gaming"* komandalarının olduğu qrupda cəmi 1 qələbə qazanaraq mübarizəni dayandırmışdırlar.

2022 mövsümünün qış splitində komanda normal liqanı 1-ci yerdə bitirməklə yanaşı finalda "Galatasaray" klubuna 3–0 qalib gərək növbəti Türkiyə çempionluğunu əldə etmişdir. Onlar ikinci dəfə qatıldıqları MSI turnirində *"Royal Never Give Up"*, *"PSG Talon"* və *"Red Canids"* klublarının olduğu qrupda yenə 1 qələbə qazanaraq mübarizəni dayandırmışdırlar. Həmin mövsümün yay splitində normal liqanı 2-ci yerdə tamamlamış, finalda *"Fenerbahçe"* klubuna 3–2 qalib gələrək üçüncü dəfə Türkiyə çempionu olmuşdurlar. Nəticədə, ilk dəfə Dünya Çempionatına qatılmaq hüquq qazanmışdırlar. Dünya Çempionatının play-inn mərhələsində *"DRX"*, *"Royal Never Give Up"*, *"MAD Lions"* və *"Isurus"* klubları ilə eyni qrupa düşmüş, bütün oyunlarını uduzaraq axırıncı yeri tutmuşdurlar.

2023 mövsümünün qış splitində normal liqanı 1-ci yerdə tamamlamış və finalda *"FUT Esports"* klubuna 3–0 qalib gələrək ardıcıl üçüncü Türkiyə çempionluğunu qazanmışdır. Türkiyə Çempionluq Liqası əsas liqaların siyahısından çıxarıldığı üçün klub MSI turnirinə yox, EMEA Masters turnirinə qatılmağa haqq qazanmışdır. Klub *"Los Heretics"*, *"Geekay Esports"* və *"Zero Tenacity"* klublarının olduğu qrupu 1-ci yerdə tamamlamış, finalda *"Unicorns of Love Sexy Edition"* klubuna 3–2 qalib gələrək turnirin çempionu olmuşdurlar.

### Heyət

| İstanbul Wildcats *"League of Legends"* heyəti |
| --- |
| Oyunçular | Məşqçilər |
| 

| Rol | Ləqəb | Ad | Ölkə |
| --- | --- | --- | --- |
| Üst  | Destroy  | Yun Çon-min   |  Cənubi Koreya  |
| Meşə  | Ferret  | Hakan Mert Çakmak   |  Türkiyə  |
| Orta  | Köfte  | Emre Akça   |  Türkiyə  |
| Alt  | BAO  | Çon Hyon-vu   |  Cənubi Koreya  |
| Dəstək  | Parus  | Polat Furkan Çiçek   |  Türkiyə  |

 | Baş məşqçi
Ali "Craft1x" Aklan |
| 

---

 |
| **Legenda:**
* **(Q)** Qeyri-aktiv
* **(Ç)** Çıxarılıb
* Ehtiyat oyunçu Ehtiyat
* Zədəli Zədə / Xəstəlik

   | Heyət   |

İstinadlar
----------

1. ↑  "HWA Gaming ismini değiştirdi!". Playerbros: Espor Haberleri ve Video İçerikleri (türk). 2019-04-16. 2023-05-30 tarixində arxivləşdirilib. İstifadə tarixi: 2023-05-30.
2. ↑  "Tarihimiz". Istanbul Wildcats rəsmi sayt (türkcə). 2021-08-07 tarixində orijinalından arxivləşdirilib. İstifadə tarixi: 7 avqust 2021.
3. ↑  "MASKOTUMUZ". İstanbul Wildcats (türkcə). 2021-08-07 tarixində orijinalından arxivləşdirilib. İstifadə tarixi: 7 avqust 2021.
4. ↑  "İstanbul Wildcats PSG Talon'a yenildi! MSI 2022'den elendi". Fotomaç. 2023-05-30 tarixində arxivləşdirilib. İstifadə tarixi: 2023-05-30.
5. ↑  "2022 LoL Türkiye Şampiyonu Denizbank İstanbul Wildcats Oldu". Webtekno (türk). 2022-09-11. 2023-05-14 tarixində arxivləşdirilib. İstifadə tarixi: 2023-05-30.
6. ↑  "Denizbank İstanbul Wildcats Avrupa şampiyonu oldu". www.cumhuriyet.com.tr (türk). 2023-06-05. 2023-05-30 tarixində arxivləşdirilib. İstifadə tarixi: 2023-05-30.

Xarici keçidlər
---------------

* istanbulwildcats.com — İstanbul Wildcats rəsmi saytı

| ⛭Türkiyə Çempionluq Liqası |
| --- |
| 2023 Yay komandaları | 
* Eternal Fire
* Beşiktaş Esports
* Dark Passage
* FUT Esports
* Galakticos
* İstanbul Wildcats
* Nasr Esports
* SuperMassive

 |
| Mövsümlər | 
* 2013
* 2014
* 2015
* 2016
* 2017
* 2018
* 2019
* 2020
* 2021
* 2022
* 2023

 |